BA เด้งแรง 7% เก็งงบ Q1 “เทิร์นอะราวด์” ดันทั้งปีทะลุ 1.12 พันล้าน แนะซื้อเป้า 16 บ.
BA เด้งแรง 7% เก็งงบไตรมาส 1/66 “เทิร์นอะราวด์” ลุ้นทั้งปีกำไรทะลุ 1.12 พันล้าน รับอุตฯการบินฟื้นตัว แนะซื้อเป้า 16 บาท
BA เด้งแรง 7% เก็งงบไตรมาส 1/66 “เทิร์นอะราวด์” ลุ้นทั้งปีกำไรทะลุ 1.12 พันล้าน รับอุตฯการบินฟื้นตัว แนะซื้อเป้า 16 บาท
26 เม.ย. 2566

ผู้สื่อข่าวรายงานว่า วันนี้(26เม.ย.66) บริษัท การบินกรุงเทพ จำกัด (มหาชน) หรือ BA ณ เวลา 15:18 น. อยู่ที่ระดับ 13.00 บาท บวก 0.90 บาท หรือ 7.44% ราคาสูงสุด 13.20 บาท ราคาต่ำสุด 12.00 บาท ด้วยมูลค่าซื้อขาย 42.98 ล้านบาท

บล.กรุงศรี พัฒนสิน ระบุในบทวิเคราะห์ว่า มีมุมมอง Slightly Positive จากข้อมูลที่ได้ (1.เป้าหมายปี 66 ใกล้เคียงกับที่คาด และเราคาดปี 66 ฟื้นเป็นกำไรสุทธิ 1.1 พันล้านบาท จากปี 65 ขาดทุน 2.1 พันล้านบาท และ(2) คาดไตรมาส 1/66 ผลการดำเนินงานยังแข็งแรงต่อเนื่อง คาดกำไรสุทธิ 483 ล้านบาท จากไตรมาส 1/65 ขาดทุน 1 พันล้านบาท และจากกำไร 150 ล้านบาท จากแรงหนุนของ Pent up demand และราคาตั๋วโดยสารเฉลี่ยยังทรงตัวในระดับสูง
โดยแนะนำซื้อเก็งกำไรราคาเป้าหมาย 16 บาท ผลการดำเนินงาน BA มีแนวโน้มฟื้นต่อเนื่องตามการฟื้นตัวของอุตฯการบิน คาดผลประกอบการปี 66 ฟื้นเป็นกำไรปกติ 963 ล้านบาท จากขาดทุน 2,002 ล้านบาท และมีกำไรสุทธิ 1,121 ล้านบาท จากขาดทุน 2,110 ล้านบาท ในปีก่อนหน้าและมีโอกาสจากโครงการลงทุนพัฒนาสนามบินอู่ตะเภา (BA ถือหุ้น 45% ของกลุ่มผู้ชนะประมูล ปัจจุบันอยู่ระหว่างรอการส่งมอบพื้นที่จากภาครัฐ นอกจากนี้หุ้น BA ยังมีจุดเด่นจากการถือเงินลงทุนใน BAFS, BDMS และ BAREIT คิดเป็นมูลค่ากว่า 3-4 หมื่นล้านบาท หรือราว 17 บาท/หุ้น BA สูงกว่าราคาหุ้น BA ในปัจจุบัน